b'\n_START_ARTICLE_\nTvashtar (jumala)\n_START_PARAGRAPH_\nTvashtar tai Tvashtri on hindulaisuudessa k\xc3\xa4sity\xc3\xb6n jumala ja el\xc3\xa4m\xc3\xa4n antaja. Tvashtar on Aditan poika ja auringonjumala Suryan is\xc3\xa4. H\xc3\xa4n loi auringon lastuista kolme maailmaa, ja juuri h\xc3\xa4n loi Yaman, Indran ja Varunan taivaat. Tvashtar my\xc3\xb6s takoo jumalten aseet ja ty\xc3\xb6kalut, joista huomattavin on Indran salama. Tvashtar loi Kuun kupiksi, jossa s\xc3\xa4ilytettiin jumalten soma-juomaa. Tvashtar kuvataan joskus my\xc3\xb6s Brahmaniksi, joka halusi syrj\xc3\xa4ytt\xc3\xa4\xc3\xa4 Indran valtaistuimeltaan. Onnistuakseen yrityksess\xc3\xa4\xc3\xa4n Tvashtar antoi osan voimistaan pojalleen Trisirakselle. Kun Indra surmasi Trisiraksen, Tvashtar loi demoni Vritran kostonsa toteuttajaksi.'